Eugenol

Eugenola edo 4-alil-2-metoxifenola edo 4-alilguaiakola konposatu organiko aromatikoa da C10H12O2 formula duena fenolen klasekoa eta alil eta metoxi ordezkatzaile bana dtiuena. Guaiakolaren deribatutzat jotzen da. Eugenolak isomero bat dauka: isoeugenola. Eugenola likido kolorgea da. Disolbagaitza da uretan, baina disolbagarria etanoletan, dietil eterretan eta azetonatan. Narritagarria eta toxikoa da

212x212px|Eugenol acsv219x219px|IsoeugenolEugenolaIsoegenola
Eugenola produktu naturala eta landare askotan aurkitzen da, hala nola, iltzean, albakan, intxaur muskatuan, kanelan eta erramuan.

Naturan, eugenolak eta isoeugenolak intsektu polinizatzaileak erakartzen dituzte, eta animalia belarjaleak eta bakterioak, berriz, uxatu.

 Sintesia 
Eugenola ekoizteko konposatua duten landareen olioetatik, iltze-oliotik adibidez, erauzten da sodio hidroxidozko disoluzio diluitu bat (% 3) baliatuz.

Laborategian guaiakola alil kloruroz erreakzioaraziz sintetiza daiteke.

 Erabilera 
Eugenolak ezaugarri antiseptiko, analgesiko eta antioxidatzaileak ditu eta, ondorioz, botika eta ukendu batzuen osagaia izaten da.

Bestalde industri-esparru askotan usatzen da, kosmetikoetan, elikagaien aromatizatzaileetan, hortzoreetan, perfumeetan, fungizidetan eta erreaktibo gisa sintesi organikoan, besteak beste.

 Toxizitatea 
Eugenola alergenoa da pertsona batzuetzat. Dosi diluituetan arazorik sortzen ez badu ere oso toxikoa da oharkabe hartzen bada, esaterako, infusio oso kontzentratu baten bidez. Kasu horretan zitotoxina indartsua da eta gibelean eta giltzurrunetan kalteak eragin ditzake.

 Erreferentziak 

Kategoria:Aromatizatzaileak
Kategoria:Perfumeen osagaiak
Kategoria:Fenolak